पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की चेन तोड़ने के लिए जिले में सोमवार से मिनी लॉकडाउन लगाया गया है। पहले दिन ही शहर में कई जगह नियम टूटे। जालंधर बाईपास स्थित सब्जी मंडी में जमकर भीड़ उमड़ी। इस दौरान कई लोगों ने नियमों की उल्लंघन किया। साथ ही लोग बिना मास्क लापरवाही दिखाते नजर आए। इसे देखकर पुलिस की सख्ती का अंदाजा लगाया जा सकता है।
हालांकि कई जगह तो पहले की तरह रेहड़ियां सड़कों पर सजी रही। इसी तरह गिल चौक पुल के नीचे बनी स्पेयर पार्ट्स की मार्केट में सरेआम दुकानों के आधे शटर खोलकर दुकानदार सामान बेचते रहे। वहीं, रात तक फिरोजपुर रोड पर अंसल प्लाजा के पास शराब ठेके के कारिंदे शटर में बनी खिड़की से शराब बेचते रहे। वहीं, गिल चौक, फिरोजपुर रोड, फिरोजगांधी मार्केट, जवाहर नगर कैंप, दंडी स्वामी रोड पर भी रेहड़ियां सजी रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn